Ковид - 19 : опасният мутант на вируса настъпва в света Откритият във Великобритания нов , по - опасен вариант на коронавируса може да е с до 70 процента по - заразен . Междувременно все повече страни по света регистрират мутиралия причинител на Ковид - 19 и се затварят . В испанската столица Мадрид новият вариант B . 1.1 . 7 на коронавируса е бил установен у четирима души , съобщи заместник - здравният министър Антонио Зпатеро . И четиримата са се върнали наскоро от Великобритания , уточни той . При три други съмнителни случая все още се чакат резултатите от тестовете . Нито един от четиримата пациенти в Испания обаче няма тежки симптоми . " Знаем , че този нов вариант се предава по - лесно , но той не води до по - тежко протичане на болестта " , каза Запатеро . Той увери , че няма никакво основание за тревога . Първи случай в Швеция Също и в Швеция беше регистриран първи случай на носител на новия мутирал вирус . По данни на шведското здравно министерство , завърнал се наскоро от Великобритания пътник е дал положителна проба за новия щам на вируса и в момента се намира в карантина . Засега други случаи на преносители на новия мутирал вирус в Швеция не са известни . Япония се затваря за чужденци Властите в Япония реагираха на заплахата със стриктни мерки : от понеделник чужденци няма да бъдат допускани в страната , пише вестник " Никей " . Мярката е временна и засега ще важи до края на януари 2021 . Повод за налагането на това ограничение стана откриването на новата опасна мутация на вируса - също у лица , които са пътували до Великобритания . Също и Филипините удължиха с две седмици – до средата на януари – забраната за полети от Обединеното кралство . Целта е да се предотврати разпространението на новия вариант на коронавируса , обяви президентът на страната Родриго Дутерте . На всички , завърнали се наскоро от Великобритания или от страни , в които е установен новият по - заразен щам на вируса , се налага 14 - дневна карантина . В региона сред тях попадат Хонконг , Сингапур , Австралия и Япония . Опасният щам е регистриран и във Франция Също и във Франция вече има първи случай на носител на новия мутирал вирус - мъж от град Тур , който на 19 декември се е върнал от Великобритания . В момента той е карантиниран , съобщиха от здравното министерство в Париж . Мъжът е пътувал до Лондон , а след завръщането си във Франция е развил симптоми , но като цяло се чувствал добре . Президентът Еманюел Макрон се е възстановил напълно от болестта , след като беше тестван положително за Ковид - 19 . Почивните дни той и съпругата му прекарват в лятната резиденция Фор дьо Брегансон на Средиземно море . Новият щам е и в Германия В Германия мутиралият вариант B . 1.1 . 7 на коронавируса беше установен още преди седмица . Жена от провинция Баден - Вюртемберг , завърнала се от Великобритания , даде положителна проба за новия щам . Тя е била тествана след кацането си на летището във Франкфурт на Майн миналата неделя ( 20 декември ) , а ден по - късно диагнозата е била потвърдена и от направен ѝ PCR тест . В момента пациентката е под домашна карантина .